Diari Oficial de la Generalitat Valenciana


Sumari del DOGV 3590, del 24-09-1999 (1999/8081)

RESOLUCIÓ de 26 de juliol de 1999, del Servei Territorial d'Indústria i Energia de Castelló, per la qual s'autoritza a Iberdrola, SA, la realització de les instal·lacions de la Línia elèctrica aèria trifàsica, a 20 kV, de 3.705 m doble circuit L/Vilafamés a Sant Joan de Moró, tram II, que recorre les partides del Clot, Coll d'Ullastre i les Portadores a Sant Joan de Moró i Vilafamés, projecte d'Iberdrola 225/96.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3590

Data del DOGV
:   24-09-1999

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1999/8081


Organisme emissor
:   Conselleria d'Indústria i Comerç

Tipus de document
:   Resolució

RESOLUCIÓ de 26 de juliol de 1999, del Servei Territorial d'Indústria i Energia de Castelló, per la qual s'autoritza a Iberdrola, SA, la realització de les instal·lacions de la Línia elèctrica aèria trifàsica, a 20 kV, de 3.705 m doble circuit L/Vilafamés a Sant Joan de Moró, tram II, que recorre les partides del Clot, Coll d'Ullastre i les Portadores a Sant Joan de Moró i Vilafamés, projecte d'Iberdrola 225/96. [1999/8081]
  
Examinats els antecedents que es troben en l'expedient EATLI./1996/244 de la Unitat d'Energia i Mines, tramitat a instància de l'entitat Iberdrola, SA.
  
Antecedents de fet
  
Primer
  
El 14 de novembre de 1996 Iberdrola, SA va sol·licitar autorització del projecte d'instal·lacions de la Línia elèctrica aèria trifàsica, a 20 kV, de 3.705 m doble circuit L/Vilafamés a Sant Joan de Moró, tram II, que recorre les partides del Clot, Coll d'Ullastre i les Portadores a Sant Joan de Moró i Vilafamés, projecte d'Iberdrola 225/96.
  
Segon
  
Es va tramitar la corresponent informació pública del projecte, i també les separates, als organismes afectats.
  
Tercer
  
Amb dates 14 de març i 3 d'abril de 1997, la mercantil Arcitras, SL va efectuar sengles al·legacions on manifestava la seua oposició a l'execució del projecte, ja que era incompatible amb les labors mineres que aquesta realitza a Sant Joan de Moró.
  
Quart
  
Així mateix, l'Ajuntament de Sant Joan Moró i la COPUT, van manifestar la seua disconformitat amb el traçat projectat.
  
Cinqué
  
Amb data 17 de juliol de 1997 Iberdrola, SA va comunicar que havia arribat a un acord amb les parts per a procedir a la modificació del projecte.
  
Sisé
  
El dia 31 d'octubre de 1997 Iberdrola, SA va sol·licitar la declaració en concret de la utilitat pública de la Línia elèctrica aèria trifàsica, a 20 kV, de 3.705 m doble circuit L/Vilafamés a Sant Joan de Moró, tram II, que recorre les partides del Clot, Coll d'Ullastre i les Portadores a Sant Joan de Moró i Vilafamés, i va aportar la relació de béns i drets afectats, la qual va ser sotmesa al tràmit d'informació pública.
  
Seté
  
Amb data 2 de març de 1998 la mercantil Iberdrola, SA aporta un annex al projecte presentat el 14 de novembre de 1996 en el qual es recullen les variacions acordades amb Arcitras, SL, la COPUT i l'Ajuntament de Sant Joan de Moró; i es tramita novament en aquest cas les separates als organismes afectats; la Confederació Hidrogràfica del Xúquer i Telefónica informen favorablement; i l'Ajuntament i la COPUT de manera desfavorable, i es dóna compte d'aquests informes a Iberdrola, SA.
  
Huité
  
Amb data 15 de gener de 1999 Iberdrola, SA aporta nova documentació per a l'Ajuntament de Sant Joan de Moró, a fi que s'hi emeta informe favorable.
  
Nové
  
El 8 de febrer Iberdrola, SA aporta un annex al projecte que preveu la variació del traçat per a poder complir els condicionats de la COPUT, i també l'informe favorable emés per la Direcció General d'Obres Públiques, i com a conseqüència d'aquesta modificació de traçat i dels errors detectats durant la tramitació, quant a la relació de béns i drets afectats que havia sigut publicada, el 15 de març de 1999 Iberdrola aporta nova relació de béns i drets afectats, perquè se sotmeta de nou al tràmit d'informació pública.
  
Deu
  
Tramitats els corresponents anuncis per a la informació pública del projecte i la relació de béns indicada, van ser publicats en el periòdic Mediterráneo de 22 d'abril de 1999, en el BOP núm. 48 de 22 d'abril de 1999 i en el DOGV núm. 3.488 de 5 de maig de 1999.
  
Igualment el 30 de març de 1999 va ser tramés l'anunci a l'Ajuntament de Sant Joan de Moró, perquè és exposat al tauler d'edictes, i s'expedira la diligència d'exposició, i es trameté a aquest Servei Territorial el 31 de maig de 1999.
  
Onze
  
En el període d'informació pública s'hi van formular al·legacions, presentades pel Sr. Ismael Conde Belloví, que al·lega que no li interessa que li afecte la realització de la línia, perquè té previst en el futur la construcció d'un habitatge, així mateix al·lega el manifest dol en el valor de la finca a causa de l'execució del projecte.
  
Acomplit el tràmit d'al·legacions a l'empresa sol·licitant, amb data 2 de juny de 1999 Iberdrola, SA presenta escrit de contestació a les al·legacions, el 22 de juny de 1999, on manifesta:
  
1. Que el traçat que ha sigut sotmés a informació pública és el que reuneix les millors condicions tècniques per a la construcció de la línia. Que en aquest tràmit d'al·legacions correspondria aportar les dades que pogueren justificar alguna variació del traçat, sempre que és suficientment motivada, ja que no resulta procedent variar el traçat per disconformitat d'un o de diversos propietaris, pretenent d'aquesta forma afectar a tercers fins al moment no implicats.
  
2. Que no és el tràmit adequat per a valorar els danys que la instal·lació de la línia comportaria en la seua finca, i que en l'alçament de l'acta prèvia s'oferirà a l'afectat la indemnització corresponent tenint en compte els possibles perjudicis o danys que s'hi ocasionen, tant per l'establiment de la línia com per la realització de l'obra.
  
Fonaments de dret
  
Primer
  
La Conselleria d'Indústria, Comerç i Turisme té competència en virtut del Reial Decret 2.595/1982, de 24 de juliol, sobre traspàs de funcions i serveis de l'administració de l'estat a la Comunitat Valenciana en matèria d'indústria i energia (BOE 249, 18.10.1982), i pel Reial Decret 1.047/1984, d'11 d'abril, sobre valoració definitiva i ampliació de funcions i mitjans adscrits als serveis traspassats a la Comunitat Valenciana en matèria d'indústria, energia i mines (BOE 132, 02.06.1984).
  
Segon
  
Vistos els preceptes de la Llei 40/1994, de 30 de desembre, d'Ordenació del Sistema Elèctric Nacional, i també els decrets 2.617/1996, de 20 d'octubre, sobre autorització d'instal·lacions elèctriques, i el 2.619/1966, de 20 d'octubre, pel qual s'aprova el Reglament de la Llei 10/1966, de 18 de març, sobre expropiació forçosa i sancions en matèria d'instal·lacions elèctriques.
  
Tercer
  
Vistes les disposicions del títol IX de Llei 40/1994, de 30 de desembre, d'Ordenació del Sistema Elèctric Nacional, relatiu a la declaració en concret de la utilitat pública, i també els efectes d'aquesta relatius a expropiació i imposició de servituds de pas d'instal·lacions d'energia elèctrica., aquest Servei Territorial resol:
  
1r. Autoritzar a Iberdrola, SA l'establiment d'una línia elèctrica aèria de mitjana tensió, les característiques principals de la qual són les següents:
  
Línia elèctrica aèria trifàsica, a 20 kV, de 3.705 m doble circuit L/Vilafamés a Sant Joan de Moró, tram II, que recorre les partides del Clot, Coll d'Ullastre i les Portadores a Sant Joan de Moró i Vilafamés.
  
2n. Desestimar les al·legacions del Sr. Ismael Conde Belloví, d'acord amb l'informe aportat per Iberdrola, SA.
  
3r. Declarar, en concret, la utilitat pública de la instal·lació elèctrica que s'autoritza als efectes assenyalats en la Llei 54/1997, de 27 de novembre, del Sector Elèctric.
  
4t. Aprovar el projecte d'execució d'acord amb el Decret 2.617/1966, de 20 d'octubre, i les condicions següents:
  
a) Les obres hauran de realitzar-se d'acord amb el projecte presentat amb les variacions que, si és el cas, se sol·liciten i autoritzen.
  
b) El termini de posada en marxa serà de sis mesos comptats a partir de la present resolució.
  
c) El titular donarà compte de l'acabament de les obres a la Unitat d'Energia i Mines d'aquest Servei Territorial i adjuntarà el certificat tècnic de la instal·lació, a l'efecte de posada en servei.
  
d) L'administració deixarà sense efecte la present resolució en qualsevol moment en què observe l'incompliment de les condicions que s'hi imposen.
  
e) El titular de la instal·lació tindrà en compte, per a la seua execució, el compliment dels condicionats que han sigut establits per l'Ajuntament, la COPUT, la Confederació Hidrogràfica del Xúquer i Telefónica.
  
Contra aquesta resolució podrà interposar-se un recurs d'alçada davant de la Direcció General d'Indústria i Energia de la Conselleria, en el termini d'un mes, comptador des de l'endemà de la notificació, de conformitat amb allò que s'ha establit en l'article 114, en relació amb l'article 48 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.